CELEX: 62018TN0116
Language: sl
Date: 2018-02-27 00:00:00
Title: Zadeva T-116/18: Tožba, vložena 27. februarja 2018 – Darmanin/EASO

30.4.2018   
            
            
               SL
            
            
               Uradni list Evropske unije
            
            
               C 152/44
            
         Tožba, vložena 27. februarja 2018 – Darmanin/EASO
   (Zadeva T-116/18)
   (2018/C 152/54)
   Jezik postopka: francoščina
   
      Stranki
   
   
      Tožeča stranka: Joanna Darmanin (Sliema, Malta) (zastopnica: N. De Montigny, odvetnica)
   
      Tožena stranka: Evropski azilni podporni urad (EASO)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi in odloči, da
               
                           —
                        
                        
                           se sklep OPSP (Executive Director) z dne 27. junija 2017, s katerim se tožečo stranko odpusti po koncu pripravništva, in sicer s 15. julijem 2017, razglasi za ničen;
                        
                     
                           —
                        
                        
                           se izrecna odločba o zavrnitvi pritožbe z dne 29. januarja 2018 po potrebi razglasi za nično;
                        
                     
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
               1.
            
            
               Prvi razlog: kršitev člena 14 Pogojev za zaposlitev drugih uslužbencev in internih navodil Evropskega azilnega podpornega urada (EASO) v zvezi s postopkom ocenjevanja pripravnikov.
            
         
               2.
            
            
               Drugi razlog: kršitev člena 43 Kadrovskih predpisov za uradnike Evropske unije (v nadaljevanju: Kadrovski predpisi) in sklepa Management Board EASO z dne 18. januarja 2016 o izvajanju členov 43 in 44 Pogojev za zaposlitev drugih uslužbencev.
            
         
               3.
            
            
               Tretji razlog: kršitev sklepa št. 11 Management Board EASO z dne 4. julija 2012 o uslužbencih na srednjih vodstvenih položajih.
            
         
               4.
            
            
               Četrti razlog: kršitev načel dobrega upravljanja in pravne varnosti.
            
         
               5.
            
            
               Peti razlog, podredno: ugovor nezakonitosti zaradi kršitve načela enakega obravnavanja in kršitve dejanske pravice do izjave.
            
         
               6.
            
            
               Šesti razlog: kršitev pravice do izvedbe postopka zakonitega, pravičnega in predvidljivega ocenjevanja.
            
         
               7.
            
            
               Sedmi razlog: nespoštovanje pravil s področja dokaznega bremena.